## Justícia reclama al Govern la constitució de la quinta unitat judicial a Carlet, creada en 2010

*** Des de 2023, la Conselleria ha sol·licitat fins a dos vegades al Govern central la constitució d’esta nova unitat judicial
* Nuria Martínez visita la seu judicial de Carlet**

La consellera de Justícia i Administració Pública, Nuria Martínez, ha reclamat al Govern d’Espanya “la constitució de la quinta unitat judicial a Carlet, creada en 2010, i que es va suspendre en 2011, per a, així, fer front amb eficàcia a la sobrecàrrega i als canvis derivats de la implementació de la Llei orgànica 1/2025, de mesures en matèria d’eficiència del servici públic de justícia”.

En este sentit, la consellera ha explicat que, en el segon semestre de 2025, la taxa de congestió ha augmentat un 34,6 % respecte al mateix període de l’any anterior, sobretot en la jurisdicció penal, i la taxa de litispendència ha crescut un 55,5 %.

La titular de Justícia i Administració Pública ha visitat la seu judicial de Carlet, a on ha pogut conéixer de primera mà les necessitats del personal de l’Administració de justícia, quant a la implementació de la nova Llei orgànica 1/2025 i el volum de treball dels jutjats que operen en esta seu.

Nuria Martínez ha recordat que, “des de l’any 2023, la Generalitat ha sol·licitat fins a dos vegades al Govern central la constitució d’una quinta unitat judicial a Carlet, per la qual cosa demanem d’una vegada que s’atenga la nostra sol·licitud, perquè es tracta d’una reivindicació antiga, necessària i molt objectivable, que podria posar-se en marxa amb una inversió mínima, ja que ja disposem de l’espai necessari”.

De fet, tal com consta en els informes especials de la Memòria del TSJCV de 2024, es considera necessària la seua implantació, “perquè, com pot comprovar-se, l’ascens d’assumptes civils i penals és notori i és inviable oferir una resposta en un temps raonable, a més de demorar-se la tramitació d’assumptes i el dictat de resolucions”.

Fecha: 20/11/2025